**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2024. november 07-én tartandó rendkívüli ülésére**

Az előterjesztés tárgya: Műfüves labdarúgópálya kialakítására irányuló SP2/SZSZB/001 számú Támogatási Szerződés elfogadása

Melléklet: Támogatási Szerződés, TSE Elnökségének jegyzőkönyvi kivonata, Műszaki dokumentáció

Az előterjesztés előadója: Balázsi Csilla polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/3958 - /2024

Az előterjesztést véleményező bizottságok a hatáskör megjelölésével:

A rendkívüli ülés anyagát bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2024. november 6.

**Kovács Edina**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez –**

**Műfüves labdarúgópálya kialakítására irányuló SP2/SZSZB/001 számú**

**Támogatási Szerződés elfogadásáról**

Tisztelt Képviselő-testület!

Az önkormányzat 2024. február végén kapott tájékoztatást a Magyar Labdarúgó Szövetség Szabolcs-Szatmár-Bereg Vármegyei Igazgatóság (továbbiakban: MLSZ) részéről, azzal kapcsolatosan, hogy a beruházási források felosztását követően Tiszavasvári került kiválasztásra 60 millió forint összegű támogatásban való részesítésre. Az MLSZ a támogatást konkrét céllal adja, melynek célja egy 20x40 méteres műfüves labdarúgó pálya palánkkal, labdafogóhálóval és világítással kiépítve.

Ezt követően elkezdődtek az egyeztetések, felmérésre került a sporttelep területe, melyből kiderült, hogy a kerítés nem a telekhatáron helyezkedik el, így a hátsó aszfaltos pálya nem az önkormányzat tulajdonában lévő területen (2438 hrsz), hanem a Magyar Állam tulajdonában lévő 2439 hrsz-ú erdő művelési ágú ingatlanon van. A Támogató által megküldött Támogatási szerződés-tervezet lehetőséget biztosít arra, hogy a beruházás nem önkormányzati tulajdonú ingatlanon kerüljön megvalósításra, ezért megkerestük a Magyar Állam tulajdonosi jogokat és kötelezettségeket gyakorló Agrárminisztériumot, az ingatlan vagyonkezelőjét a Nyírerdő Nyírésgi Erdészeti Zrt.-t, valamint Hajdú-Bihar Vármegyei Kormányhivatal Agrárügyi Főosztály Erdőfelügyeleti Osztály felé elvi engedély iránti kérelmet nyújtottunk be.

Az MLSZ eredetileg a támogatás felhasználására 2024. szeptember 30. napját határozta meg, azonban tekintettel arra a tényre, hogy a Magyar Állam hozzájárulására van szükségünk és annak a beszerzése hosszabb időt vesz igénybe a megvalósítási határidőt kitolták a 2024-es év végéig.

A beruházás megvalósítása érdekében egyeztettünk a Tiszavasvári Sportegyesülettel (továbbiakban: TSE), akik még 2022-ben nyújtottak be sikeres TAO pályázatot a Tiszavasvári sporttelep területére (Tiszavasvári, Fehértói u. 2/B. 2438 hrsz) műfüves focipálya kialakítására. Megvizsgálva a lehetőségeket és a városi sport utánpótlás fejlődését szem előtt tartva a TSE-vel és az MLSZ-el egyezetve közösen a beruházás megvalósíthatóságának érdekében az önkormányzat fogja megvalósítani a műfüves labdarúgópályát a 2438 hrsz-ú ingatlanon. A TSE ezzel kapcsolatosan meghozta a 2/2024. (XI.05.) számú elnökségi határozatát, melyben lemond a 2438 hrsz-ú ingatlanra tervezett műfüves focipálya kialakításáról annak érdekében, hogy azt az önkormányzat megvalósíthassa, mely döntés jegyzőkönyvi kivonata a határozat 2. számú mellékletét képezi.

A fenti háromoldalú egyeztetést követően az MLSZ részéről megkaptuk az aktualizált Támogatási Szerződés-tervezet, - határozat 1. számú melléklete - melyben a megvalósítás dátumát kitolták 2025. február 28. napjára, ami a részükről nagyvonalú gesztus, nekünk viszont elengedhetetlen a beruházás megvalósításához, tekintettel arra, hogy december végéig nagyon nehéz lett volna befejezni a projektet. Gyakorlatilag így is csak 3,5 hónapunk maradt a műfüves focipálya megépítésére ezért a határozat 3. számú melléklete tartalmazza azon kivitelezőket, akiknek az árajánlatkérőt meg kívánjuk küldeni.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2024. november 6.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2024. (XI.7.) Kt. számú**

**határozata**

**Műfüves labdarúgópálya kialakítására irányuló SP2/SZSZB/001 számú**

**Támogatási Szerződés elfogadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. és 13. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Elfogadja és támogatja az MLSZ által nyújtott támogatást, melyből az önkormányzat a Tiszavasvári, Fehértói u. 2/B. szám alatti 2438 hrsz-ú ingatlanon egy új 20x40 méteres műfüves labdarúgópályát valósít meg, melyről szóló Támogatási Szerződés-tervezet a határozat 1. számú mellékletét képezi.**
2. **Tekintettel arra, hogy a megjelölt helyszínen kialakítandó műfüves focipálya megvalósításának lehetőségéről a TSE lemondott, támogatja a TSE Elnökségének 2/2024. (XI.05.) számú határozatnak** - mely döntést tartalmazó jegyzőkönyvi kivonat a határozat 2. számú melléklete - **megfelelő fejlesztési igényt esedékességkor egyeztetett későbbi feltételekkel.**
3. **Felhatalmazza a polgármestert, hogy a Támogatási Szerződést írja alá, valamint a szükséges mellékleteket is küldje meg az MLSZ részére, illetve amennyiben az MLSZ visszajelzése alapján szükséges módosítás, azt hajtsa végre.**
4. **Elfogadja a határozat 3. számú mellékletében szereplő cégeket, mint beruházás megvalósításának lehetséges kivitelezőit.**
5. **Felkéri a polgármestert, hogy a határozat 3. számú mellékletében szereplő cégeknek küldje ki az árajánlatkérőt, majd a kivitelező kiválasztása érdekében a beérkezett árajánlatokat terjessze elő a következő Képviselő-testületi ülésre.**

**Határidő:** azonnal, esedékességkor **Felelős:** Balázsi Csilla polgármester

3. számú melléklet

1. Terra-General Építőipari Kft.

4251 Hajdúsámson, Mikótelek u. 18.

Adószám: 14948086-2-09

Kapcsolattartó: Gere Miklós

e-mail: [terrageneral@gmail.com](mailto:terrageneral@gmail.com)

1. Road Mérnökiroda Kft.

4032 Debrecen, Borbíró tér 2.

Adószám: 14796786-2-09

Kapcsolattartó: Harcsa Norbert

e-mail: roadmernokirodakft@gmail.com

1. Nánás Trend Kft.

4080 Hajdúnánás, Csermely u. 12.

Adószám: 29258329-2-09

Kapcsolattartó: Gonda István

e-mail: [nanastrend@gmail.com](mailto:nanastrend@gmail.com)

1. HOT & COLD THERM Kft.

1082 Budapest, Corvin sétány 3/A. IV. em. 3. ajtó

Adószám: 23447703-2-42

Kapcsolattartó: Benkő Zoltán János

e-mail: benko.zoltan@hctkft.hu